el el el el el el el el en ru el ru el el el el el el el el el el el el el el el el el el el el en el el el el el el el el el el el el pl el el el el el el el el
Πολλές επιτυχημένες κινηματογραφικές ταινίες που έχουν κυκλοφορήσει είχαν ως βασικό θέμα το χορό με πρωταγωνιστές κορυφαίους χορευτές της παγκόσμιας χορευτικής σκηνής. Με αφορμή την Παγκόσμια Ημέρα του Χορού, που κάθε χρόνο γιορτάζεται στις 29 Απριλίου, συγκεντρώσαμε οκτώ από τις καλύτερες ταινίες με θέμα το χορό και το κλασικό μπαλέτο.
Συνήθως η υπόθεση στις ταινίες χορού περιστρέφεται γύρω από τη ζωή και τις προκλήσεις που έχουν να αντιμετωπίσουν οι χορευτές στον δρόμο που ακολουθούν προς την επαγγελματική καταξίωση αναδεικνύοντας πάνω απ' όλα την ομορφιά του χορού. Είναι οι ταινίες που κάθε φορά μας κάνουν να αγαπήσουμε ακόμα περισσότερο το χορό.
Τα κόκκινα παπούτσια (The Red Shoes 1948)
Τα κόκκινα παπούτσια είναι μια από τις πιο κλασικές ταινίες μπαλέτου, με πρωταγωνίστρια το αστέρι Βικτόρια Πέιτζ που υποδύεται η διάσημη μπαλαρίνα Moira Shearer. H Βικτόρια Πέιτζ είναι διχασμένη ανάμεσα στην ανάγκη της να χορεύει και στον έρωτά της για έναν νεαρό συνθέτη. Η ταινία του 1948 περιλαμβάνει την 15λεπτη χορογραφία "Red Shoes Ballet" που είναι χορογραφημένη από τον Robert Helpmann και τον Léonid Massine
Κεντρική Σκηνή (Center Stage 2000)
Η Κεντρική Σκηνή είναι μια από τις διασημότερες ταινίες χορού, στην οποία πρωταγωνιστούν οι κορυφαίοι χορευτές του American Ballet Theatre, Julie Kent, Ethan Steifel, Sascha Radetsky. Φέτος συμπληρώνονται 20 χρόνια από την κυκλοφορία της ταινίας που ακολουθεί την Jody Sawyer (την πρώην χορεύτρια του Μπαλέτου του Σαν Φρανσίσκο, Amanda Schull) και τους φίλους της στην Αμερικανική Ακαδημία Μπαλέτου της Νέας Υόρκης που προσπαθούν να κάνουν πραγματικότητα τα επαγγελματικά τους όνειρα χορού. Είναι ένα έργο με υπέροχα κοστούμια και εντυπωσιακές χορογραφίες που αξίζει να παρακολουθήσετε.
Λευκές Νύχτες (White Nights 1985)
Με πρωταγωνιστή τον θρυλικό χορευτή Mikhail Baryshnikov και τον θρύλο της tap Gregory Hines, η ταινία Λευκές Νύχτες κέρδισε πάνω από 42 εκατομμύρια δολάρια στο box office όταν κυκλοφόρησε το 1985. Ο Baryshnikov υποδύεται τον Kolya Radchenko, ένα διάσημο Ρώσο χορευτή, που έχει εγκαταλείψει την πατρίδα του, αναγκάζεται, καθώς πηγαίνει για περιοδεία στην Ιαπωνία, να προσγειωθεί, λόγω βλάβης, με το αεροπλάνο στη Σιβηρία. Η ταινία ξεκινά με τον Mikhail Baryshnikov να χορεύει στο έργο Le Jeune Homme et La Mort του Roland Petit ενώ περιλαμβάνει και την πρωτότυπη χορογραφία της Twyla Tharp. Αυτό που δεν πρέπει να χάσετε είναι οι 11 πιρουέτες του Mikhail Baryshnikov.
Μπίλι Έλιοτ (Billy Elliot 2000)
Πριν γίνει επιτυχημένο μιούζικαλ, ο Μπίλι Έλιοτ ήταν μια επιτυχημένη ταινία. Η βρετανική ταινία του 2000 ακολουθεί έναν 11χρονο μαθητή μπαλέτου εργατικής τάξης που παλεύει με τον εκφοβισμό και τα στερεότυπα σχετικά με το να είναι άντρας χορευτής. Στην ταινία ξεχωρίζουν τα πλάνα του νεαρού Μπίλι (τον οποίο υποδύθηκε ο ηθοποιός Jamie Bell) να εκπαιδεύεται στην τεχνική του μπαλέτου, καθώς ένα απόσπασμα από το μπαλέτο Swan Lake του Matthew Bourne.
Η κρίσιμη καμπή (The Turning Point 1977)
Στην ταινία Turning Point πρωταγωνιστούν ο θρυλικός χορευτής Mikhail Baryshnikov και οι θρυλικές ηθοποιοί του Χόλιγουντ Shirley MacLaine και Anne Bancroft. Είναι μια ταινία γεμάτη χορό. Η Σίρλεϊ Μακ Λέιν υποδύεται την DeeDee, μια πρώην χορεύτρια που σταμάτησε νωρίς το χορό για να δημιουργήσει οικογένεια, ενώ η καλύτερη φίλη της Emma (Αν Μπάνκροφτ) που γίνεται μπαλαρίνα αστέρι του θιάσου μπαλέτου. Η ζήλια και η δυσαρέσκεια προκύπτουν όταν η Emma παίρνει την ταλαντούχα κόρη της DeeDee, Emilia (την οποία υποδύθηκε η πρώην διευθύντρια του American Ballet Theatre, Leslie Browne) κάτω από την προστασία της. Ο Mikhail Baryshnikov, ο οποίος ήταν υποψήφιος για Όσκαρ στην κατηγορία Best Supporting Actor, υποδύεται τον χορευτή Yuri που ερωτεύεται η Emilia.
Μαύρος Κύκνος (Black Swan 2010)
Το ψυχολογικό θρίλερ Black Swan, για το οποίο η Natalie Portman με την ερμηνεία της κέρδισε Όσκαρ καλύτερης ηθοποιού, παρουσιάζει την σκοτεινή πλευρά του μπαλέτου. Όταν η Nina Sayers κερδίζει το ρόλο της Odette/Odile στο μπαλέτο Swan Lake, δυσκολεύεται να απεικονίσει τις σαγηνευτικές ιδιότητες της Odile σε αντίθεση με την αναπληρώτρια της, ένα νέο μέλος του θιάσου μπαλέτου, την χορεύτρια Lily που υποδύεται η Mila Kunis. Στην εμμονική αναζήτησή της για τελειότητα, η Nina αρχίζει σιγά σιγά να χάνει την επαφή της με την πραγματικότητα. Να σημειωθεί ότι στα γυρίσματα της ταινίας, η Natalie Portman γνώρισε τον σύζυγό της Benjamin Millepied, ο οποίος χορογράφησε και συμμετείχε στην ταινία. Η κορυφαία χορεύτρια του American Ballet Theatre, Sarah Lane συμμετέχει στο ρόλο της Natalie Portman στις μεγάλες σκηνές με χορό, ενώ καλλιτέχνες από το Μπαλέτο της Πενσυλβάνια (Pennsylvania Ballet) συμπληρώνουν τους χορευτές του θιάσου μπαλέτου.
Ζήσε με ρυθμό (High Strung 2016)
Η πρώην χορεύτρια του μπαλέτου Mariinsky, Keenan Kampa πρωταγωνιστεί σε αυτή την δραματική/ρομαντική ταινία του 2016 που ακολουθεί την ζωή εφήβων καλλιτεχνών. Όταν η Ruby, μια μαθήτρια μπαλέτου στο Ωδείο της Νέας Υόρκης συναντά έναν νεαρό βιολιστή συνεργάζονται με μια ομάδα χορευτών χιπ χοπ και αποφασίζουν να συμμετάσχουν σε ένα μεγάλο διαγωνισμό υποτροφιών. Η ηθοποιός Jane Seymour συμμετέχει ως δασκάλα σύγχρονου χορού της Ruby.
The White Crow (2018)
Μια ταινία σε σκηνοθεσία Ρέιφ Φάινς που παρουσιάζει πτυχές της ζωής του θρυλικού Rudolf Nureyev από τα δύσκολα παιδικά του χρόνια, την εκπαίδευση στο μπαλέτο, την αναγνώριση του ξεχωριστού ταλέντου και την αυτομόλησή του στη Δύση. Το ρόλο του Νουρέγιεφ υποδύεται ο Ουκρανός χορευτής, Oleg Ivenko (Όλεγκ Ιβένκο) ενώ ο Ρέιφ Φάινς υποδύεται τον μέντορα και δάσκαλο χορού του Νουρέγιεφ, Αλεξάντερ Πούσκιν. Παρουσιάζοντας τον Νουρέγιεφ και τον αγώνα του για ελευθερία δίνεται έμφαση στις συναισθηματικές πτυχές του χορού. Να σημειωθεί ότι στην ταινία συμπρωταγωνιστεί και ο κορυφαίος χορευτής Sergei Polunin, ένα από τα μεγαλύτερα αστέρια του χορού της σημερινής εποχής, ο οποίος υποδύεται τον Yuri Soloviev, χορευτή των Μπαλέτων Kirov.
Manon του Kenneth MacMillan: Η ιστορία πίσω από τη δημιουργία του κλασικού μπαλέτου
8 ταινίες με χορό στο Netflix που θα σας ανεβάσουν τη διάθεση
Η διάσημη μπαλαρίνα Aurélie Dupont αποχαιρετά το Μπαλέτο της Όπερας του Παρισιού - Η συγκινητική ανάρτησή της
Ζιζέλ με το Μπαλέτο και την Ορχήστρα της Εθνικής Όπερας της Οδησσού στο Ηρώδειο
Η πιο ρομαντική πρόταση γάμου στην παράσταση Roberto Bolle & Friends στο Θέατρο Arena Di Verona
Περισσότερα σε αυτή την κατηγορία: « Giselle με την πρίμα μπαλαρίνα Diana Vishneva και το Mariinsky Ballet στο Christmas Theater Online Πέντε από τα διασημότερα έργα σύγχρονου χορού »